בס"ד

**מצוות לעבודה, נושאים מרכזיים אפשריים בכל מצווה:**

**\* פסח שני (פרק ט'):**

* מקור המצווה ומשמעות המצווה בימינו.
* השואה בין פסח ראשון לפסח שני.

**\* לשון הרע (פרק י"ב)**-

* סוגיית לשון הרע כפי שהיא עולה מהפרשה, והלכות לשון הרע בימינו.
* מה היה לשון הרע בדברי מרים (האם בכלל)? ומהן ההלכות של מצווה זו בימינו?

**\* שבת (בעקבות פרשת המקושש- פרק ט"ו)-**

* מהם איסורי שבת עליהם עבר המקושש? (בהרחבה- לא רק קישוש העצים אלא יציאה מרשות לרשות(נלמד בספר שמות מההוראות ביחס למן).)
* מה דין מחלל שבת, ומה המשמעות ביחסנו לשבת? או- מהי משמעות השבת כפי שהיא עולה מדינו של מחללה?
* מי היה המקושש?-(צלופחד), כיצד בוצע העונש

**\* הפרשת חלה (פרק ט"ו)-**

* ומהי המצווה על פי התורה בהשוואה למה שנעשה כיום? ובמילים אחרות: נושא מרכזי: אופן קיום המצווה בימי התורה ובימינו. (תוך התייחסות לשאלות כמו: מי חייב במצוות חלה במקור? ממתי התחייבו?)
* מה בין המקור של המצווה להפרשת חלה כיום?-הלכותיה
* מה הן מתנות כהונה ולוויה באופן כללי, ובמה זכו הכהנים והלווים לקבל מתנות אלו?

**\* ציצית (פרק ט"ו)-**

* מה היא המצווה והטעמים שלה המוזכרים בכתוב, מדוע דווקא בציצית?
* הרחבה של מצוות זיכרון- לשם מה ניתנו?
* מה הן הלכות ציצית הנלמדות מתורה?
* מהו פתיל תכלת, והאם וכיצד משתמשים בו כיום?
* מי חייב ובמה חייבים בציצית?

\* **ביכורים/ תרומות ומעשרות (פרק י"ח)**-

* אופן קיום המצווה על פי התורה, וכיצד מקיימים אותה כיום, כשאין בית מקדש.
* התייחסות לפרק יח' שכולו מתאר מתנות לוויה וכהונה ולא למצווה שקיבלתן באופן ספציפי- מהן המתנות שמקבלים הכהנים והלווים, ומדוע הם קבלו מתנות?
* מה הרעיון בנתינה ובקבלה של ביכורים/ תרומות ומעשרות?

**\* פדיון הבן (פרק י"ח) -**

* אופן קיום המצווה על פי התורה, וכיצד מקיימים אותה כיום, כשאין בית מקדש.
* מה המשמעות של פדיון בכלל, ושל פדיון הבן במיוחד?

**\* פרה אדומה (פרק י"ט)**

* מהו תהליך ההיטהרות על ידי פרה אדומה, ומה הוא בא לבטא?
* מהן המשמעויות שניתנו בפרשנות לאורך הדורות לתהליך ההיטהרות ולפרה אדומה דווקא.
* משמעות טומאה וטהרה בימי המקדש, ובימינו (טומאת מת, טומאת נידה וכו')

**\* ענייני ירושה באספקט מעמד האישה**- **בעקבות בנות צלופחד (פרק כ"ז ופרק לו)**-

* מהי הבעיה שלפניה עמדו בנות צלופחד (מעמדית והלכתית)- מתוך התייחסות הכתוב, משה, והקב"ה.
* מהן הלכות ירושה הנלמדות מן כתוב, ומה הן הלכות ירושה הנוהגות כיום-הלכתית ואזרחית.

באופן כללי:

\* זוהי עבודה בתורה ולא במחשבת/ בתושב"ע, לכן יש לבסס כל לימוד על כתוב- במקור שלפניכן או מקורות תנכיים אחרים.

\* בבסיס הלימוד חייבים ללמוד את רש"י ולפחות פרשן נוסף המתייחס לשאלות שעולות.

\* לגבי כל מצווה כדאי להתייחס למיקומה של המצווה ברצף האירועים-סמיכות פרשיות.